text: Школа маладых менеджэраў публічнага адміністравання (SYMPA) сумесна з дэпартаментам сацыяльных навук Еўрапейскага гуманітарнага ўніверсітэта (ЕГУ) аб'яўляе набор на анлайн-курс «Дзяржаўнае кіраванне і публічная палітыка: сучасныя практыкі і трансфармацыі». Апошні тэрмін падачы заяўкі - 10 кастрычніка 2018.
  Працягласць курса: 12 тыдняў.
  Мова: руская / беларуская.
  Анлайн-курс складаецца з шасці тэм, актуальных для вывучэння сучаснага дзяржаўнага кіравання і публічнай палітыкі:
  Увядзенне ў сучаснае дзяржаўнае кіраванне;
  Рэформы "Новы публічны менеджмент";
  Паняцце публічная палітыка: тэарэтычныя і практычныя падыходы;
  Аналіз і рэалізацыя публічнай палітыкі;
  Дзяржаўная служба: напрамкі рэформаў;
  Празрыстасць дзяржаўнага кіравання, этыка і барацьба з карупцыяй.
  Гэтыя тэмы вы зможаце прапрацаваць пад кіраўніцтвам выкладчыкаў/ц, чытаючы рэкамендаваныя артыкулы і беручы ўдзел у анлайн-абмеркаванні ключавых канцэпцый. У канцы кожнай тэмы для самаправеркі ўдзельнікі і ўдзельніцы курсу праходзяць кароткі тэст. Заняткі праходзяць у сістэме дыстанцыйнага навучання Moodle.
  Удзельнікі і ўдзельніцы, якія паспяхова завяршылі анлайн-курс, атрымліваюць сертыфікаты SYMPA і ЕГУ. Праходжанне курса эквівалентна 3 заліковым адзінкам (крэдытах) у сістэме ECTS.